Andile Lungisa moet by tronk aanmeld | Maroela Media
Andile Lungisa, ANC-raadslid in die Nelson Mandelabaai-metro, moet hom Donderdagmiddag aanmeld om sy twee jaar gevangenisstraf te begin uitdien.
Anelisa Ngcakani, woordvoerder van die Nasionale Vervolgingsgesag (NVG) in die Oos-Kaap, sê die NVG het Woensdag afskrifte ontvang van Lungisa se aansoek by die Grondwethof om verlof tot appèl teen sy vonnis. Dit volg ná die appèlhof in Bloemfontein verlede Donderdag sy appèl teen sy skuldigbevinding van die hand gewys het.
Lungisa het intussen 'n borgtogaansoek ingedien hangende die aansoek in die Grondwethof.
"Sy borgtogaansoek sal Maandag in die Grahamstad-hooggeregshof aangehoor word."
Ngcakani sê die NVG sal sy borgtogaansoek teenstaan.
Sy aansoek om verlof tot appèl teen sy vonnis van twee jaar tronkstraf is in die Port Elizabeth-streekhof van die hand gewys. Hangende die uitspraak van sy aansoek om verlof tot appèl teen sy skuldigbevinding, is hy op borgtog van R10 000 vrygelaat.
Snaaks hoe die windgat nou alles probeer om van PAPPA af weg te bly!
Ek wonder wie finansier sy regskoste?
Dis reg, hou voet by stuk. Hierdie narre dink mos hulle kan maak nes hulle wil en verhewe bo die wet. Stap in die regte rigting en daar moet so paar van sy boeties saamgaan.
So as ek hierdie som van wandaad tot hof saak tot skuldig tot apel tot apel tot apel toepas op oom Zumpi en van sy "fellow South Africans", dan gaan daar nie noodwendig iemand voor die jaar 2041 actually tronk toe gaan nie?
Wanneer tree Jakob aan?
Wel, dit kon dalk selfverdediging gewees het – die DA-lede het dalk aan hom uitgewys hoe onbekwaam hy is.